***МОДЕЛ УГОВОРА***

***УГОВОР О ЈАВНОЈ НАБАВЦИ РАДОВА:***

Радови на завршетку новог објекта и уређењу дворишта “Материнског дома“, ул.

Звечанска бр. 7, Београд

***Закључен између:***

**Центра за заштиту одојчади, деце и омладине Београд**

**са седиштем у Београду,** **Звечанска бр.7**

ПИБ \_\_\_\_\_\_\_\_\_\_\_\_\_\_\_, Матични број \_\_\_\_\_\_\_\_\_\_\_\_\_\_,

број рачуна \_\_\_\_\_\_\_\_\_\_\_\_\_\_\_\_\_\_\_\_\_\_ Буџет Републике Србије

које заступа \_\_\_\_\_\_\_\_\_\_\_\_\_\_\_\_\_, в.д. директора

(у даљем тексту: **НАРУЧИЛАЦ**)

*и*

*................................................................................................*

*са седиштем у ............................................, улица .........................................., ПИБ:.......................... Матични број: ........................................*

*Број рачуна: ............................................ Назив банке:......................................,*

*Телефон:............................Телефакс:*

*кога заступа...................................................................*

*(у даљем тексту:* **ДОБАВЉАЧ***),*

*Основ уговора:*

*Број и датум одлуке о додели уговора:...............................................*

*Понуда изабраног понуђача бр. \_\_\_\_\_\_ од...............................*

**ПРЕДМЕТ УГОВОРА**

**Члан 1.**

 Предмет овог уговора је набавка радова- Радови на завршетку новог објекта и уређењу дворишта “Материнског дома“, ул.Звечанска бр. 7, Београд, за потребе Наручиоца, у свему према понуди Добављача, Техничкој спецификацији и Конкурсној документацији који чине саставни део овог уговора.

**ОБАВЕЗЕ УГОВOРНИХ СТРАНА**

**Члан 2**

 Укупна уговорена вредност радова из члана 1. овог Уговора износи \_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а.

 Укупна уговорена вредност радова из члана 1. овог уговора износи \_\_\_\_\_\_\_\_\_\_\_\_\_\_\_\_\_\_\_\_динара са ПДВ-ом.

 Укупна уговорена цена из става 1. овог члана обухвата припремне и завршне радове као и све трошкове за рад, материјал, алат и транспорт.

 **Члан 3.**

Плаћање ПДВ-а иде на рачун Добављача,Наручилац није у систему ПДВ-а.

**Члан 4.**

Наручилац ће Добављачу платити износ од 100% од укупне цене радова који су предмет овог Уговора (са ПДВ-ом) по основу аванса у висини од 100 % од укупне цене радова , одмах након испостављања авансног рачуна регистрованог у централном регистру рачуна.

**Члан 5.**

Добављач је дужан да у року од 10 дана од дана закључења овог Уговора, Наручиоцу, као средство финансијског обезбеђења, преда бланко меницу за повраћај авансног плаћања у висини траженог аванса .

Наручилац може да реализује средство финансијског обезбеђења у случају неиспуњења уговорних обавеза.

**Члан 6.**

Извођач радова се обавезује да по указаној потреби изведе додатне, накнадне и непредвиђене радове, када за исте добије налог Наручиоца. Цене накнадних и непредвиђених радова ће се формирати према тржишним ценама материјала, радне снаге и механизације у моменту извођења истих, а биће регулисане изменом уговора, анексом или новом набавком. Вишкови и мањкови радова у односу на радове из понуде која је саставни део Уговора без обзира на количину, обрачунаваће се по јединичним ценама из Понуде.

**Члан 7.**

Наручилац има право на наплату пенала у висини 2 ‰ (два промила) од уговорене вредности овог Уговора, за сваки дан прекорачења рока, с тим да укупна вредност наплаћених пенала не прелази 10 % уговорене вредности овог Уговора (без ПДВ-а).

**Члан 8.**

У случају да Добављач не обезбеди уговорену динамику извођења и извршења уговорених радова, а износ обрачунатих пенала достигне износ од 10 % уговорене вредности, Наручилац може ангажовати другог Извођача радова на терет Добављача.

**Члан 9.**

У случајевима одустанка од Уговора од стране Добављача или када је износ обрачунатих пенала достигао износ од 10 % уговорене вредности овог Уговора и у ситуацијама неиспуњавања уговорених обавеза, Наручилац може раскинути овај Уговор уз наплату уговорне казне, у висини од 10 % укупно уговорене вредности овог Уговора, независно од права на накнаду штете и других захтева.

**Члан 10.**

Добављач се обавезује да предметне радове изведе у року од \_\_\_\_\_\_\_\_\_\_\_\_\_\_ дана од дана увођења у посао, што се записнички констатује између овлашћених представника уговорних страна.

**Члан 11.**

Добављач на изведене радове даје гаранцију у трајању од \_\_\_\_\_\_\_\_\_ године/а од дана пријема радова.

У наведеним гарантним роковима Добављач је у обавези да одмах по позиву, односно писменој рекламацији Наручиоца приступи отклањању недостатака и исте заврши у договореном року, у противном Наручилац је овлашћен да недостатак отклони ангажовањем другог Извођача радова на терет Добављача.

**Члан 12.**

Квантитативни и квалитативни пријем радова из члана1. овог Уговора врше представници уговорних страна. Евентуалне разлике или примедбе код пријема, констатују се записнички у присуству овлашћених лица обе уговорне стране.

У случају да се записнички констатује да су утврђени недостаци у квалитету радова, Добављач мора исте заменити, у року не дужем од 8 (осам) дана од дана састављања записника.

Примопредају извршених радова извршиће Комисија, коју чини представник Наручиоца и представник Добављача, о чему ће бити сачињен Записник.

Ако се након примопредаје покаже неки недостатак, који се није могао открити уобичајеним прегледом (скривене мане), Наручилац је дужан да о том недостатку сачини записник о рекламацији и обавести Добављача у року од 8 (осам) дана од дана када је откривен недостатак. У том случају Добављач је дужан да у року од 15 (петнаест) дана од дана сачињавања записника о рекламацији, изврши радове одговарајућег квалитета или да изврши поправке радова на којима је утврђен недостатак.

**Члан 13.**

У току вршења радова, Добављач се мора придржавати општих и посебних мера безбедности и заштите здравља на раду, као и заштите од пожара и мора организовати рад тако да обезбеди заштиту и безбедност свих присутних радника и осталих лица.

**Члан 14.**

Добављач се обавезује на очување радног окружења. Интервенција уз максимално избегавање нарушавања радног окружења, се спроводи у границама одобрења Наручиоца.

Потписивањем Уговора, Добављач прихвата да ће се придржавати Упутства о унутрашњем реду у објектима Наручиоца, као и да ће благовремено доставити списак радника ради безбедоносне провере од стране надлежног државног органа.

**Члан 15.**

Потраживања из закљученог Уговора не могу се уступати другим правним, или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

**Члан 16.**

Уколико после закључења Уговора наступе околности више силе које доведу до ометања или онемогућавања извршења уговорних обавеза, рокови извршења обавеза уговорних страна ће се продужити за време трајања више силе. Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нередивећег обима, штрајкови), императивне одлуке власти (забрана промета увоза и извоза) и слично. Уговорна страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

**Члан 17.**

Наручилац задржава право да једнострано откаже Уговор, уколико Добављач непоравдано касни са почетком извођења радова дуже од 15 дана од дана увођења у посао.

Наручилац задржава право да једнострано раскине уколико извршени радови не одговарају квалитету из понуде број: \_\_\_\_\_\_\_\_ од \_\_.\_\_. 2020. године (попуњава Наручилац).

**ПРЕЛАЗНЕ И ЗАВРШНЕ ОДРЕДБЕ**

**Члан 18.**

За све што није предвиђено овим Уговором, примењиваће се одредбе Закона о облигационим односима.

**Члан 19.**

Измене и допуне овог Уговора важе само када се дају у писменој форми и уз обострану сагласност уговорних страна.

**Члан 20.**

Овај Уговор je закључен даном потписивања обе уговорне стране.Наручилац има право на једнострани раскид Уговора.

 **Члан 21.**

 Даном увођења у посао сматра се дан закључења овог Уговора, што ће додатно бити записнички утврђено.

**Члан 22.**

 Све евентуалне спорове уговорне стране ће решавати споразумно, у супротном спорове ће решавати надлежни суд у Београду.

**Члан 23.**

 Овај уговор сачињен је у 6 (шест) истоветна примерака, од којих 2 (два) примерка за Добављача и 4 (четири) примерка за Наручиоца.

|  |  |  |
| --- | --- | --- |
| **НАРУЧИЛАЦ** |  | **ДОБАВЉАЧ** |